**/návrh/**

**Rámcová dohoda č. XXX**

**Čistenie hraničného pruhu na slovensko-ukrajinskej štátnej hranici - odstraňovanie ruderálneho porastu (ďalej len „rámcová dohoda“)**

uzavretá podľa § 409 a nasl. Obchodného zákonníka a zákona č. 343/2015 Z .z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „zákon č. 343/2015 Z. z.“)

**medzi**

**Objednávateľ:**

Názov: Slovenská republika zastúpená Ministerstvom vnútra Slovenskej republiky

Sídlo: Pribinova 2, 812 72 Bratislava

Zastúpený: XXX

IČO: XXX

DIČ: XXX

Bankové spojenie: XXX

Číslo účtu: XXX

IBAN: XXX

(ďalej len „Objednávateľ“)

**Dodávateľ:**

Názov: XXX

Sídlo: XXX

Štatutárny zástupca: XXX

IČO: XXX

DIČ: XXX

IČ DPH: XXX

Bankové spojenie: XXX

Číslo účtu: XXX

IBAN: XXX

Tel: XXX

Fax: XXX

e-mail: XXX

registrácia: XXX

Oddiel: XXX

(ďalej len „Dodávateľ“)

(spolu aj ako „účastníci rámcovej dohody“)

**PREAMBULA**

A. Účastníci rámcovej dohody uzatvárajú túto rámcovú dohodu v súlade s výsledkom verejnej súťaže na predmet zákazky **„Čistenie hraničného pruhu na slovensko-ukrajinskej štátnej hranici“**, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. XXX zo dňa XXX pod zn. XXX.

B. Základným účelom tejto rámcovej dohody je v súlade s výsledkom VO zabezpečenie služby (tak ako je tento pojem zadefinovaný nižšie v článku I. bod 1.1., v článku II. body 2.1. a 2.2. a v Prílohe č. 1 tejto rámcovej dohody), ktorý bude v súlade s touto rámcovou dohodou a písomnými objednávkami objednávať Objednávateľ od Dodávateľa.

**ČL. I**

**PREDMET DOHODY**

1.1 Predmetom tejto rámcovej dohody je záväzok Dodávateľa poskytovať Objednávateľovi služby - čistenie hraničného pruhu na slovensko-ukrajinskej štátnej hranici (odstránenia ruderálneho porastu na vonkajšej schengenskej hranici) v zmysle prílohy č. 1 tejto rámcovej dohody (ďalej len „služby“) a záväzok Objednávateľa za riadne a včas poskytnuté služby zaplatiť Dodávateľovi cenu v súlade s článkom V tejto rámcovej dohody.

1.2 Služby bude Dodávateľ poskytovať Objednávateľovi na základe jednotlivých písomných objednávok.

**ČL. II**

**PRÁVA A POVINNOSTI ÚČASTNÍKOV DOHODY**

2.1 Všetky dokumenty súvisiace s touto rámcovou dohodou a to najmä objednávky, faktúry, výkazy, výdajky a pod. účastníci rámcovej dohody vypracovávajú v slovenskom jazyku, a tieto dokumenty musia obsahovať všetky dohodnuté a všeobecne záväznými právnymi predpismi platnými na území SR vyžadované údaje.

2.2 Dodávateľ je povinný:

1. zabezpečiť pre Objednávateľa poskytovanie služieb podľa tejto rámcovej dohody v dohodnutej kvalite, rozsahu, cene a v termínoch, v zmysle písomnej objednávky Objednávateľa,
2. zachovať mlčanlivosť o všetkých informáciách a/alebo skutočnostiach týkajúcich sa Objednávateľa a jeho činnosti, ktoré Objednávateľ sprístupnil pre Dodávateľa pri poskytovaní služieb definovaných v opise predmetu zákazky – príloha č. 1 (ďalej len „dôverné informácie“) a aj po skončení jej platnosti tejto rámcovej dohody,
3. písomne upozorniť Objednávateľa na nesprávnosť ním navrhovaného postupu, podkladov a/alebo iných pokynov týkajúcich sa služieb špecifikovaných v prílohe č. 1 tejto rámcovej dohody bezodkladne, najneskôr do troch (3) dní potom, ako sa dozvedel o tomto postupe, pokynoch alebo po doručení takýchto dokumentov. V prípade, že si Dodávateľ nesplní túto svoju povinnosť, zodpovedá za škodu spôsobenú Objednávateľovi. V prípade, že Objednávateľ trvá napriek upozorneniu Dodávateľa na tomto postupe, podkladoch, pokynoch je Dodávateľ povinný postupovať podľa pokynov Objednávateľa, pričom však Dodávateľ nezodpovedá za škodu, ktorá v tomto prípade vznikne,
4. uschovávať všetky dokumenty, ktoré vytvoril alebo nadobudol v súvislosti s poskytovaním služieb definovaných v prílohe č. 1 tejto rámcovej dohody a zároveň umožniť Objednávateľovi nahliadnuť do dokumentov súvisiacich s poskytovaním služieb definovaných v prílohe č. 1 tejto rámcovej dohody,
5. zabezpečiť na vykonávanie služieb podľa príloha č. 1 k tejto rámcovej dohody dostatočné technické vybavenie, a to najmä stroje, prístroje, zariadenia a mechanické prostriedky, ostatný použitý materiál.
6. vzniknuté nedostatky a vady, ktoré evidentne zapríčinil, odstráni na svoje náklady a najneskôr v dohodnutom termíne. V prípade neodstránených nedostatkov a vád podľa tohto bodu rámcovej dohody je Objednávateľ oprávnený neuhradiť faktúru za celú objednávku. ,
7. umožniť, poskytnúť súčinnosť a strpieť kontrolu dodržiavania povinností Objednávateľom,
8. po celú dobu platnosti tejto rámcovej dohody zaistiť dodržiavanie všetkých všeobecne záväzných právnych predpisov platných na území SR, predovšetkým v oblasti pracovného práva, a to najmä s ohľadom na dodržiavanie minimálnych mzdových nárokov svojich zamestnancov, pravidelného vyplácania mzdy bez omeškania, dodržiavania pracovnej doby, doby odpočinku medzi zmenami, zaplatenie práce nadčas, ako aj v oblasti bezpečnosti a ochrany zdravia pri práci, a to vo vzťahu ku všetkým osobám, ktoré sa na plnení predmetnej zákazky podieľajú, teda bez ohľadu na to či sú tieto služby vykonávané zamestnancami Dodávateľa alebo prostredníctvom subdodávateľov,
9. oznámiť Objednávateľovi, že voči nemu či jeho subdodávateľovi bolo orgánom verejnej moci (predovšetkým Inšpektorátom práce) začaté konanie pre porušenie príslušných všeobecne záväzných právnych predpisov platných na území SR, ktoré sa dotýkajú povinností uvedených v písm. h) tohto bodu rámcovej dohody.
10. predložiť kópiu právoplatného rozhodnutia, ktorým sa konanie podľa písm. i) tohto bodu rámcovej dohody skončilo, a to najneskôr do siedmich (7) dní odo dňa, kedy rozhodnutie nadobudlo právoplatnosť. Spolu s kópiou právoplatného rozhodnutia predloží Objednávateľovi aj informáciu o nadobudnutí právoplatnosti,
11. prijať nápravné opatrenia zo spáchania priestupku v prípade, ak bude uznaný vinným zo spáchania priestupku, správneho deliktu a pod. v rozhodnutí podľa písm. i). tohto bodu rámcovej dohody. O prijatých opatreniach a o ich realizácii je povinný písomne informovať Objednávateľa, a to v primeranej lehote stanovenej Objednávateľom.

2.3 Objednávateľ je povinný:

1. poskytnúť Dodávateľovi potrebnú súčinnosť pri poskytovaní služieb, a to najmä mapové podklady s vyznačením priamych a nepriamych úsekov priebehu štátnej hranice, preukaz na výkon prác súvisiacich so správou štátnych hraníc a na vstup a vjazd na cudzie nehnuteľnosti nachádzajúce sa na štátnych hraniciach alebo v ich blízkosti podľa tejto rámcovej dohody, viesť evidenciu požadovaných dokladov súvisiacich s preberaním a odovzdávaním úsekov štátnej hranice,
2. zabezpečiť kontrolu vyčistených úsekov štátnej hranice pri preberaní a v prípade zistenia vady, písomne oznámiť túto skutočnosť Dodávateľovi do troch (3) dní od prevzatia služieb,
3. v dohodnutom termíne prevziať plnenie. Najneskôr do desiatich (10) pracovných dní od oznámenia Dodávateľa o ukončení poskytovaných služieb v teréne.

**ČL. III**

**KVALITA SLUŽBY, ZÁRUKA, ZODPOVEDNOSŤ ZA VADY A ZA ŠKODU**

3.1 Objednávateľ je povinný nekvalitu služieb (vady) na štátnych hraniciach písomne oznámiť Dodávateľovi v lehote podľa čl. II bod 2.3 písm. b) tejto rámcovej dohody.

3.2 Oznámenie o nekvalite služby musí obsahovať:

1. označenie a číslo rámcovej dohody, číslo objednávky
2. názov položky, označenie reklamovanej služby,

3.3 Na nároky Objednávateľa z vád poskytovaných služieb sa vzťahujú príslušné ustanovenia Obchodného zákonníka.

3.4 Dodávateľ sa zaväzuje vyriešiť oprávnenú reklamáciu najneskôr do pätnástich (15) pracovných dní od jej uplatnenia, tzn. odo dňa doručenia oznámenia o nekvalite služby Dodávateľovi. V prípade nedodržania tejto lehoty je Objednávateľ oprávnený odstúpiť od objednávky v časti týkajúcej sa nekvalitnej služby.

**ČL. IV**

**MIESTO POSKYTNUTIA SLUŽBY**

4.1 Dodávateľ zabezpečí poskytovanie služby v množstve a v mieste podľa písomnej objednávky. Zoznam miest plnenia je uvedený v prílohe č. 1 tejto rámcovej dohody.

**ČL. V**

**CENA ZA SLUŽBY**

5.1. Celková cena tejto rámcovej dohody je v EUR a je uvedená v prílohe č. 2 („Ocenený štruktúrovaný rozpočet“) tejto rámcovej dohody. Cena je stanovená v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov.

5.2 Cena musí zahŕňať všetky ekonomicky oprávnené náklady Dodávateľa vynaložené v súvislosti s poskytovaním služieb, a to najmä dopravu, vykládku a nakládku, náklady na techniku a primeraný zisk Dodávateľa.

5.3 Cena za poskytovanie služieb musí byť stanovená v mene EURO. K fakturovanej cene bude vždy pripočítaná DPH stanovená v súlade so všeobecne záväznými právnymi predpismi platnými na území SR v čase poskytovania služieb.

5.4 Dodávateľ prehlasuje, že predmet rámcovej dohody alebo jeho časť poskytuje Objednávateľovi za najlepších/najvýhodnejších podmienok, aké poskytuje na relevantnom trhu.

5.5 Zálohové platby ani platby vopred sa neumožňujú.

**ČL. VI**

**PLATOBNÉ PODMIENKY A FAKTURÁCIA**

6.1 Faktúru v dvoch (2) vyhotoveniach vystaví Dodávateľ až po riadnom a včasnom poskytnutí služieb špecifikovaných v písomnej objednávke Objednávateľa a zároveň doručí vystavenú faktúru Objednávateľovi.

6.2 Cenu za služby uhradí Objednávateľ na základe faktúry v lehote do tridsať (30) dní odo dňa jej doručenia Objednávateľovi. Ak faktúra a jej prílohy nebudú obsahovať všetky dohodnuté náležitosti a/alebo náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov, Objednávateľ je oprávnený takúto faktúru vrátiť Dodávateľovi na prepracovanie s uvedením všetkých nedostatkov, ktoré sa majú odstrániť. V takomto prípade začne plynúť nová lehota splatnosti dňom riadneho doručenia opravenej faktúry Objednávateľovi.

6.3 Faktúra má náležitosti daňového dokladu. Faktúra bude uhrádzaná výhradne prevodným príkazom. Cena sa považuje za uhradenú dňom odpísania finančných prostriedkov z účtu Objednávateľa uvedeného v záhlaví tejto rámcovej dohody v časti Objednávateľ na účet Dodávateľa uvedený v záhlaví tejto rámcovej dohody v časti Dodávateľ.

6.4 Účastníci rámcovej dohody sa zaväzujú plniť povinnosť v zmysle zákona č. 215/2019 Z. z. o zaručenej elektronickej fakturácii a centrálnom elektronickom systéme a o doplnení niektorých zákonov, ktorým dochádza k zavedeniu povinnosti používať zaručené elektronické faktúry, v termíne a rozsahu, ktoré oznámi Ministerstvo financií Slovenskej republiky vo svojom publikačnom orgáne.

**ČL. VII**

**ČAS PLNENIA, DODACIE PODMIENKY**

7.1 Dodávateľ poskytne služby Objednávateľovi v množstve a druhu uvedenom v písomnej objednávke.

7.2 Dodávateľ je povinný prevziať objednávku a poskytnúť služby špecifikované v objednávke Objednávateľa do desiatich (10) pracovných dní od doručenia objednávky Dodávateľovi, pokiaľ Objednávateľ neurčí v objednávke inú lehotu poskytnutia služieb.

**ČL. VIII**

**SANKCIE**

8.1 V prípade omeškania Dodávateľa s poskytovaním služieb v lehote podľa čl. VII bod 7.2 a/alebo v inej lehote uvedenej v písomnej objednávke je Dodávateľ povinný zaplatiť Objednávateľovi zmluvnú pokutu vo výške 0,05 % z celkovej fakturovanej čiastky za vykonané služby za každý aj začatý deň omeškania.

8.2 V prípade omeškania Dodávateľa s odstránením vád služieb v lehote podľa čl. III bod 3.4 tejto rámcovej dohody je Dodávateľ povinný zaplatiť Objednávateľovi zmluvnú pokutu vo výške 0,05% z ceny vadne poskytnutých služieb, a to za každý aj začatý deň omeškania.

8.3 V prípade neuhradenia faktúry v lehote splatnosti, môže Dodávateľ fakturovať Objednávateľovi zákonný úrok z omeškania z dlžnej sumy za každý aj začatý deň omeškania.

8.4 Zaplatením zmluvnej pokuty/zmluvných pokút podľa bodov 8.1 a 8.2 tohto článku rámcovej dohody nie je dotknutý nárok Objednávateľa na náhradu škody.

**ČL. IX**

**TRVANIE A SKONČENIE RÁMCOVEJ DOHODY**

9.1 Táto rámcová dohoda sa uzatvára na dobu určitú, a to na dobu 48 mesiacov (odo dňa nadobudnutia jej účinnosti alebo do vyčerpania finančného limitu tejto rámcovej dohody, podľa toho, ktorá skutočnosť nastane skôr.

9.3 Rámcovú dohodu možno skončiť:

1. písomnou dohodou účastníkov rámcovej dohody,
2. písomnou výpoveďou,
3. písomným odstúpením od rámcovej dohody.

9.4 Túto rámcovú dohodu je Objednávateľ oprávnený písomne vypovedať aj bez udania dôvodu s výpovednou lehotou dva (2) mesiace. Dvojmesačná výpovedná lehota začína plynúť prvým dňom mesiaca nasledujúceho po mesiaci, v ktorom bola výpoveď doručená Dodávateľovi. V prípade pochybností sa má za to, že výpoveď bola doručená na tretí deň po jej odoslaní.

9.5 Odstúpiť od tejto rámcovej dohody môže ktorýkoľvek Účastník rámcovej dohody z dôvodu podstatného porušenia rámcovej dohody alebo z dôvodu nemožnosti plnenia rámcovej dohody.

9.6 Za podstatné porušenie rámcovej dohody na strane Dodávateľa sa považuje, ak:

1. Dodávateľ koná v rozpore s touto rámcovou dohodou a/alebo objednávkou a/alebo všeobecne záväznými právnymi predpismi platnými na území Slovenskej republiky a na písomnú výzvu Objednávateľa toto konanie a jeho následky v určenej primeranej lehote neodstráni,
2. v čase uzavretia tejto rámcovej dohody existoval dôvod na vylúčenie Dodávateľa pre nesplnenie podmienky účasti podľa § 32 ods.1 písm. a) zákona č. 343/2015 Z. z.,
3. rámcová dohoda nemala byť uzatvorená s Dodávateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
4. Dodávateľ poruší povinnosti uvedené v článku X bod 10.3 až 10.7 rámcovej dohody.

9.7 Objednávateľ je oprávnený písomne odstúpiť od tejto rámcovej dohody aj v prípade, ak:

1. proti Dodávateľovi sa začalo konkurzné konanie alebo reštrukturalizácia,
2. Dodávateľ vstúpil do likvidácie.

9.8 Za podstatné porušenie rámcovej dohody na strane Objednávateľa sa rozumie prípad omeškania Objednávateľa s úhradou jednotlivých faktúr, a to šesťdesiat (60) dní po ich splatnosti.

9.9 Odstúpenie od rámcovej dohody je účinné dňom doručenia oznámenia o odstúpení od rámcovej dohody druhému Účastníkovi rámcovej dohody.

**ČL. X**

**OSOBITNÉ USTANOVENIA**

10.1 Dodávateľ prehlasuje, že predmet rámcovej dohody nie je zaťažený právami tretích osôb.

10.2 V Prílohe č. 3 tejto rámcovej dohody sú uvedené údaje o všetkých známych subdodávateľoch Dodávateľa, ktorí sú známi v čase uzavierania tejto rámcovej dohody.

10.3 Dodávateľ je povinný Objednávateľovi oznámiť akúkoľvek zmenu údajov u subdodávateľov uvedených v Prílohe č. 3 tejto rámcovej dohody, a to bezodkladne.

10.4 V prípade zmeny subdodávateľa je Dodávateľ povinný najneskôr do piatich (5) pracovných dní odo dňa zmeny subdodávateľa predložiť Objednávateľovi informácie o novom subdodávateľovi v rozsahu údajov podľa bodu 10.2 tohto článku tejto rámcovej dohody a predmety subdodávok, pričom pri výbere subdodávateľa musí Dodávateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.

10.5 Subdodávateľ podľa osobitného predpisu, ktorý podľa § 11 ods. 1 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“) má povinnosť zapisovať sa do registra partnerov verejného sektora, musí byť zapísaný v registri partnerov verejného sektora, pokiaľ sa naňho táto povinnosť vzťahuje. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z.

10.6 Dodávateľ zodpovedá za plnenie zmluvy o subdodávke subdodávateľom tak, ako keby plnenie realizované na základe takejto zmluvy realizoval sám. Dodávateľ zodpovedá za odbornú starostlivosť pri výberu subdodávateľa ako aj za výsledok plnenia vykonaného na základe zmluvy o subdodávke.

10.7 Dodávateľ vyhlasuje, že v čase uzatvorenia rámcovej dohody je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka. Ak na strane dodávateľa ako Zmluvnej strany podieľa skupina dodávateľov podľa § 37 zákona č. 343/2015 Z. z., má každý člen tejto skupiny dodávateľov povinnosť byť zapísaný v registri partnerov verejného sektora.

10.8 Účastníci rámcovej dohody si do piatich (5) dní od nadobudnutia účinnosti tejto rámcovej dohody oznámia kontaktné osoby.

**ČL. XI**

**DORUČOVANIE**

11.1 Akákoľvek písomnosť, fotodokumentácia, vrátane dokumentov a/alebo oznámení podľa bodu 2.2 písm. i), j) a k) tejto rámcovej dohody alebo iné správy, ktoré sa doručujú v súvislosti s rámcovou dohodou a objednávkou (každá z nich ďalej ako „Oznámenie“) musia byť:

* + 1. v písomnej podobe,
		2. doručené (i) osobne, (ii) poštou prvou triedou s uhradeným poštovným, (iii) kuriérom prostredníctvom kuriérskej spoločnosti alebo (iv) elektronickou poštou na adresy, ktoré budú oznámené v súlade s týmto článkom rámcovej dohody.

11.2 Oznámenie poskytované Objednávateľovi bude zaslané na adresu uvedenú nižšie alebo inej osobe alebo na inú adresu, ktorú Objednávateľ priebežne písomne oznámi Dodávateľovi v súlade s týmto článkom rámcovej dohody:

**Objednávateľ:**

Ministerstvo vnútra Slovenskej republiky

Pribinova 2, 812 72 Bratislava – Staré Mesto, Slovenská republika

k rukám: XXX

email: XXX

11.3 Oznámenie poskytované Dodávateľovi bude zaslané na adresu uvedenú nižšie alebo inej osobe alebo na inú adresu, ktorú Dodávateľ priebežne písomne oznámi Objednávateľovi v súlade s týmto článkom rámcovej dohody:

**Dodávateľ:**

XXX

k rukám: XXX

e-mail: XXX

11.4 Oznámenie nadobúda účinnosť okamihom jeho prevzatia a má sa za prevzaté:

* + 1. v čase jeho doručenia (alebo odmietnutia jeho prevzatia), pokiaľ sa doručuje osobne alebo kuriérom; alebo
		2. v čase jeho doručenia, ale najneskôr v piaty (5) kalendárny deň po jeho odoslaní, pokiaľ sa doručuje ako poštová zásielka prvej triedy s uhradeným poštovným; alebo
		3. v čase jeho doručenia, ale najneskôr nesledujúci kalendárny deň po jeho odoslaní, pokiaľ sa doručuje prostredníctvom elektronickej pošty.

**ČL. XII**

**ZÁVEREČNÉ USTANOVENIA**

* 1. Účastníci rámcovej dohody sa dohodli, že Dodávateľ nie je oprávnený jednostranne započítať

 akúkoľvek svoju pohľadávku voči pohľadávkam Objednávateľa.

* 1. Účastníci rámcovej dohody sa dohodli, že pohľadávky vyplývajúce z tejto rámcovej dohody

 môžu byť postúpené na tretie osoby len s predchádzajúcim písomným súhlasom druhého

 účastníka rámcovej dohody.

12.2 Ak ktorékoľvek z ustanovení rámcovej dohody alebo objednávky bude považované za nezákonné, neplatné alebo nevykonateľné (celkom alebo z časti) podľa akejkoľvek právnej normy, pravidla alebo na inom základe, také ustanovenie (alebo jeho časť) nebude v rozsahu, ktorý je neplatný tvoriť časť tejto rámcovej dohody alebo objednávky, avšak zákonnosť, platnosť a vykonateľnosť zvyšných ustanovení rámcovej dohody alebo objednávky zostane nedotknutá.

12.3 Dodávateľ sa zaväzuje poskytnúť Objednávateľovi všetku súčinnosť nevyhnutnú na plnenie tejto rámcovej dohody a/alebo objednávky.

12.4 Táto rámcová dohoda môže byť doplnená alebo zmenená v súlade so všeobecne záväznými právnymi predpismi platnými na území SR, výlučne len písomnými a očíslovanými dodatkami odsúhlasenými obidvoma účastníkmi rámcovej dohody.

12.5 V ostatných právach a povinnostiach touto rámcovou dohodou neupravených platia príslušné ustanovenia zákona č. 343/2015 Z. z., Obchodného zákonníka a ostatných všeobecne záväzných právnych predpisov platných v Slovenskej republike

12.6 Účastníci rámcovej dohody sa dohodli, že prípadné spory vyplývajúce z plnenia tejto rámcovej dohody budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.

12.7 Táto rámcová dohoda je vyhotovená v šiestich (6) rovnopisoch s platnosťou originálu, pričom Dodávateľ obdrží dva (2) rovnopisy a Objednávateľ obdrží štyri (4) rovnopisy.

12.8 Táto rámcová dohoda nadobúda platnosť dňom jej podpisu obidvoma účastníkmi rámcovej dohody a účinnosť dňom nasledujúcim po dni jej zverejnenia v Centrálnom registri zmlúv, ktorý vedie Úrad vlády SR. Rámcovú dohodu zverejní Objednávateľ.

12.9 Účastníci rámcovej dohody vyhlasujú, že vôľa prejavená v tejto Rámcovej dohode je slobodná, vážna, bez omylu v osobe alebo predmete zmluvy a že túto rámcovú dohodu neuzavreli ani v tiesni ani za nápadne nevýhodných podmienok, čo potvrdzujú podpisom tejto rámcovej dohody.

12.10 Rámcová dohoda má nasledujúce prílohy, ktoré tvoria jej neoddeliteľnú súčasť:

Príloha č. 1: Opis predmetu zákazky

Príloha č. 2: Štruktúrovaný rozpočet ceny

Príloha č. 3: Zoznam subdodávateľov

V Bratislave, dňa.................. V ...................., dňa..................

Za Objednávateľa Za dodávateľa:

....................................................... .......................................................

 Meno, funkcia Meno, funkcia